RAZUM Erasmus+ projekt Osnovne škole Čazma

Osnovna škola Čazma do sada je od 2019.-2023. provela pet Erasmus+ projekata za koje je dobila ukupnu potporu u iznosu od 844.380,52 HRK ili 112.076,00 EUR.

Erasmus tim Osnovne škole Čazma na čelu s učiteljicom [Danijelom](https://www.facebook.com/danijela.habijancicsajtar?__cft__%5b0%5d=AZXtLTSnnN_w5LMB5kAOLMBG_KB90HAJuW7Brm3WdeDaRW0mT7IWPg-WYGYBU_obODpBoq9fja4lhcg30xFbWsHQBqTNV3g6Ol82aPgiXhmO2cc1CpUppJOuj25Onv7pRQn9-YL3YuA1xkSiQJxmvtrVyO2O0bDp7-LzTXi4KCqAPw&__tn__=-%5dK-R) Šajtar je i ove godine uspio s prijavom na javni poziv o dodjeli nepovratnih sredstava u području obrazovanja.

Agencija za mobilnost i programe Europske unije odobrila je KA 122 projekt RAZUM- Razumijem, analiziram, znam, ustrajem, mogu!

Projekt je dobio zavidnih 90 bodova te su Školi odobrena sredstva u iznosu od 30 498.00 EUR za edukaciju učitelja čija će zadaća biti primjena modernih metoda rada u nastavi.

RAZUM se nadovezuje na prijašnji Erasmus+ projekt Inkluzija nije iluzija i nadalje će osim učenika uključivati i roditelje u nastavni proces kroz radionice na satovima razrednika i slobodnim aktivnostima. Započet će početkom nove školske godine 2023./24. te će biti implementiran i u Kurikul Škole. Nakon održanih mobilnosti učitelji će svoja iskustva podijeliti sa svim članovima Učiteljskog vijeća. Osim predavanja učiteljima zadaća članova projektnog tima je i provedba različitih aktivnosti:

 1. Art and Crafts -slobodna aktivnost kroz koju će učitelji nastaviti s digitalnim opismenjavanjem učenika tijekom radionica na kojima će učiti svladavati nove digitalne alate. Aktivnost je posvećena učenicima koji lakše uče uz praktičnu primjenu znanja. Ta aktivnost će se održavati jednom mjesečno te će na taj način razvijati umjetničke i manualne sposobnosti učenika.

 2. Videozapis - učenici će razvijati svoje sposobnosti uporabe web2tool alata kojim će približiti ishode projekta široj publici. Promovirat će projekt na društvenim mrežama što će doprinijeti razvoju stavova o budućnosti kod učenika s manje samopouzdanja.

3. Digitalni metodički priručnik – učitelji će objaviti digitalni priručnik kao skup nastavnih jedinica koje će sadržavati aktivnosti za učenike s posebnim potrebama.

4.Memori i Kocke koje pričaju priču – zanimljiv zadatak za učenike koji imaju problema s disleksijom te će se s njima tijekom školske godine pojačano raditi na različite načine, a ishod njihova rada bit će izrada različitih igara za pomoć u čitanju i pisanju.

 5. Digitalni dnevnik s praćenja nastave iz Portugala i Finske kako bi se kao diseminacijski uradak prezentirao učiteljima škole i šire lokalne zajednice čime bi se stvorila mogućnost implementacije kvalitetnih sadržaja iz tih zemalja u nastavni proces naše škole i obrazovnog sustava.

Ispred djelatnika škole su slatke brige kao što su potpisivanje ugovora i organizacija projekta. Erasmus tim je donio odluku da će koordinatorica ovog projekta uz Danijelu Šajtar biti i Nikolina Huđber Mesar.

Osim spomenutih učiteljica nositeljice aktivnosti bit će: Ivana Barišić Tomšić, Ljiljana Kolar Pantaler, Marijana Piršić-Tijan, Gordana Jančić, Ivana Bukovac, Zorica Kučan Vrlac, Daria Kos i Mirela Molnar.

Svim članovima Erasmus tima želimo puno sreće u provedbi projekta!

 Danijela Šajtar